**Јавно предузеће “Електропривреда Србије”**

**Београд**

**ОГРАНАК ТЕНТ**

**Београд - Обреновац**

11500 Обреновац, Богољуба Урошевића Црног 44

**објављује**

**ЈАВНИ ПОЗИВ**

**за продају неопасног индустријског отпада**

1. Предмет продаје, **неопасан индустријски отпад:**

* **Отпад од гвожђа и челика (17 04 05)**
* **Отпад од мешаних метала (17 04 07)**
* **Отпад од обојених метала (17 04 01 и 17 04 02)**
* **Отпадно дрво (17 02 01)**
* **Отпадна пластика (17 02 03)**
* **Дрвени амбалажни отпад (15 01 03)**
* **Oтпадни тонери (08 03 18)**
* **Отпадна гума (16 01 03)**

Налази се на локацијама: ТЕНТ А (Обреновац), ТЕНТ Б (Обреновац-Ушће),

ТЕ Колубара (Велики Црљени) и ТЕ Морава (Свилајнац)

2. Право учешћа: сва правна лица регистрована за промет и прераду индустријског отпада која испуњавају услове из Закона о управљању отпадом („Службени гласник РС”, број 36/09, 88/10, 14/2016 и 95-2018-др.закон), и која су опремљена транспортним средствима за одвоз, механизацијом и алатима за сортирање, утовар, сечење итд.

Поседовање транспортних средстава, механизације, алата и сл. Понуђач доказује достављањем уз понуду одговарајућих докумената (фотокопија саобраћајне дозволе, уговор о лизингу, пописне листе, итд.), а испуњеност услова из горе поменутог Закона, доказује прилагањем Дозволе за управљање наведеном врстом отпада (сакупљање, транспорт, складиштење, третман и одлагање) издате од стране Министарства које је надлежно за послове животне средине.

3. Услови преузимања: неопасни индустријски отпад се преузима у виђеном стању, а по редоследу који одреди Продавац.

4. Сортирање, паковање, сечење, утовар, транспорт итд. врши Понуђач својом радном снагом, алатом и механизацијом.

5. У обрасцу понуде наведене количине неопасног индустријског отпада су оријентационе. Стварне количине ће се утврдити вагањем приликом преузимања истих од стране Купца и исте уписивати у документ о кретању отпада и отпремници при чему се издаје и вагарски лист.

Одређивање тачних количина неопасног индустријског отпада (мерење) ће се вршити за локације ТЕНТ А, ТЕНТ Б, ТЕ Колубара и ТЕ Морава на вагама које се налазе у кругу истих. У случају неисправности вага на ТЕНТ А, ТЕНТ Б, ТЕ Колубара и ТЕ Морава, мерење ће се вршити на атестираној и баждареној ваги на терет Купца. Приликом мерења обавезно је присуство и потпис на документу мерења од стране овлашћених лица обе уговорне стране. На локацији ТЕНТ А максимално бруто оптерећење ваге (камион +терет) може бити 50 тона.

6. Рок за преузимање уговорених количина отпада је 150 радних дана од дана ступања Уговора на снагу. Радно време преузимања отпада је од 07:00 до 14:00 часова сваког радног дана. Количине се преузимају на позив Продавца у року од 5 радних дана.

7. Евентуално рашчишћавање терена-места са ког се отпад преузима, врши Понуђач својим средствима и о свом трошку.

8. Начин и рок плаћања – 100% аванс. После потрошеног аванса уколико су количине веће од процењених, плаћање се врши у року од 15 дана од дана фактурисања.

9. Понуђач је дужан да уз понуду достави доказ о уплати депозита за озбиљност понуде на износ од најмање 10% од вредности понуде без ПДВ, а која важи најмање 60 дана од дана отварања понуда. У року од 3 дана од дана потписивања Уговора Купац је у обавези да достави 3 менице за испуњење уговорних обавеза и 3 менице за гаранцију плаћања. У случају истрошеног аванса, уколико дође до реализације појединих меница, купац је дужан да у року од 3 дана достави нову. Достављање меница је одложни услов за ступање на снагу Уговора.

Уплата депозита се вршити на текући рачун број 205-0000000079076-25

код НЛБ Комерцијалне банке а.д. Београд.

Уколико изабрани најповољнији Понуђач одустане од потписивања Уговора, уплаћени депозит за озбиљност понуде ће се задржати, као и у случају неблаговременог достављања менице. Позив за закључење Уговора ће у том случају бити упућен следећем понуђачу са ранг листе.

10. **Обавезни услови** за учешће су:

* у складу са Законом о управљању отпадом („Службени гласник РС”, број 36/09, 88/10,14/2016 и 95-2018-др.закон):
1. дозволе понуђача или подизвођача за транспорт отпада индексних бројева наведених у предмету продаје (табела са врстама и количинама) издате од стране Министарства надлежног за послове животне средине
* доказ у форми решења о издавању дозволе за транспорт неопасног отпада

 на локацији оператера издато од стране надлежних органа

1. дозволе понуђача или подизвођача за складиштење и третман и поновно искориштење Р4 неопасног отпада индексних бројева наведених у предмету продаје, искључиво на локацији оператера (табела са врстама и количинама) издате од стране надлежног органа, са планираним годишњим обимом производње од најмање 400.000 тона отпада. У дозволи мора бити наведена Р4 ознака за операцију поновног искоришћења за одређене врсте отпада.
* доказ у форми решења о издавању интегралне дозволе за складиштење

 и третман и поновно искориштење Р4 неопасног отпада на локацији

 оператера издато од стране надлежних органа.

* доказ у форми решења о издавању интегрисане дозволе за третман

 отпада оператера који користи челични отпад (индексни број из каталога

 отпада 17 04 05) као сировину за производњу.

 Дозволе морају бити издате у Републици Србији.

* подносилац понуде доставља оверену, потписом и печатом, Изјаву да располаже неопходним пословним капацитетом.
* Доказ у форми списка Уговора да је у последњих 12 (дванаест) месеци који предходе дану о оглашавању јавне продаје извршио промет робе – отпадног материјала који чини предмет јавне продаје и то у најмање двоструком износу количина пројектованих за ову јавну продају (тј. најмање 4.000 тона).
* доказ да има сертификовани систем управљања квалитетом ‘’ISO 9001’’

 система заштите животне средине ‘’ISO 14001’’, система безбедности и

 здравља на раду ‘’ISO 45001’’, систем управљања безбедношћу ‘’SCC\*\*’’.

* доказ о уплати депозита за озбиљност понуде

Понуде које не испуне обавезне услове за учешће неће се разматрати.

11. Понуда се обавезно доставља на обрасцу који се преузима код Продавца.

Понуђач је у обавези да у потпуности попуни образац понуде и модел Уговора, као и да исте овери печатом и потпише.

12. Заинтересованим Понуђачима ће бити омогућен обилазак и увид у предмет продаје на свим локацијама и то:

ТЕНТ А Обреновац, ТЕНТ Б Ушће и ТЕ Колубара Велики Црљени

28.12.2022.године у периоду од 9-14 часова. Контакт особе за обилазак и увид у предмет продаје: ТЕНТ А Обреновац Немања Лончар, телефон 064/83-06-621, ТЕНТ Б Ушће Владимир Бајић 064/844-76-26, ТЕ Колубара Велики Црљени Милан Грабовић 064/840-97-73; ТЕ Морава Свилајнац 29.12.2022.године у периоду од 9 до 14 часова, контакт особа Небојша Тодоров 064/840-97-61.

Представници понуђача приликом обиласка локација морају поседовати овлашћење.

13. За образац понуде и модел Уговора, обратити се Урошу Шормазу и Maрку Матићу на телефоне 011/20-56-926 и 011/20-56-930 или на e-mailоve uros.sormaz@eps.rs и marko.matic@eps.rs.

Такође сва документација се може преузети са web сајта ЈП ЕПС/ТЕНТ Обреновац/медији/огласи.

14. Понуде се подносе у затвореној коверти непосредно или поштом, на адресу Јавно предузеће „Електропривреда Србије“ Београд, Огранак ТЕНТ Београд – Обреновац, Богољуба Урошевића Црног 44, са назнаком: „Понуда за неопасан индустријски отпад, не отварати, уручити Урош Шормаз/Марко Матић – Служба ПКА-комерцијала ТЕНТ, Обреновац" На полеђини коверте навести назив и пуну пословну адресу понуђача.

Рок за доставу понуда је 10.01.2023. године до 9:00 часова на писарници Јавног предузећа „Електропривреда Србије“ Београд, Огранак ТЕНТ Београд – Обреновац, Богољуба Урошевића Црног 44. Јавно отварање понуда обавиће се истог дана у 10:00 часова у Сали за отварање, у Сектору Инвестиција,ТЕНТ Обреновац.

Представник Понуђача на отварању мора приложити пуномоћје за заступање.

15. Неблаговремено поднете понуде, тј. понуде поднете по истеку наведеног рока неће се разматрати и биће неотворене враћене понуђачу, са назнаком да су поднете неблаговремено. Благовременост се цени према дану и сату приспећа у архиву огранка ТЕНТ, а не према дану и сату предаје пошти.

16. Уколико не добије задовољавајуће понуде, Продавац задржава право да не реализује продају, евентуално понови оглас или продају изврши непосредном погодбом у складу са прописима.